b'\n_START_ARTICLE_\nOlimpijski \xc5\xa1porti\n_START_PARAGRAPH_\nProgram olimpijskih iger trenutno vsebuje 35 razli\xc4\x8dnih \xc5\xa1portov, 53 disciplin in ve\xc4\x8d kot 400 \xc5\xa1portnih prireditev. Poletne olimpijske igre sestavlja 28 \xc5\xa1portov z 38. disciplinami, zimske olimpijske igre pa 7 \xc5\xa1portov s 15. disciplinami._NEWLINE_Nekateri \xc5\xa1porti imajo ve\xc4\x8d disciplin in jih vodi ista mednarodna \xc5\xa1portna zveza, vendar jih ima javnost za razli\xc4\x8dne \xc5\xa1porte. Tak\xc5\xa1en primer sta npr. plavanje in vaterpolo, ki sta disciplini vodnih \xc5\xa1portov, ali npr. hitrostno drsanje in umetnostno drsanje, ki sta disciplini drsanja._NEWLINE_Pretekle igre so priredile \xc5\xa1porte, ki jih danes ni ve\xc4\x8d na seznamu programa, npr. polo ali vle\xc4\x8denje vrvi. Lokostrelstvo in tenis sta primera, ki sta neko\xc4\x8d bila na igrah, kasneje pa so ju izklju\xc4\x8dili in ponovno vklju\xc4\x8dili v program olimpijskih \xc5\xa1portov._NEWLINE_Pogosto so bili vklju\xc4\x8deni tudi demonstracijski \xc5\xa1porti, po navadi se z njimi promovira kak krajevni \xc5\xa1port gostiteljice olimpijskih iger ali se posku\xc5\xa1a pove\xc4\x8dati zanimanje in podpora zanj. Nekatere neko\xc4\x8d demonstracijske \xc5\xa1porte so vklju\xc4\x8dili v program olimpijskih \xc5\xa1portov, npr. baseball (leta 1992) in curling (leta 1998).'